**ORDAINKETA-GUTUNA BETETZEKO JARRAIBIDEAK**

Ordainketa-gutuna automatikoki sortzen da esteka honetara joatean: <https://hacienda.navarra.es/ingresosnotributarios/frm704.aspx?cn=30INSREGD&idioma=eu-ES>.

Fitxategia ireki ondoren, urrats hauek egin behar dira:

1.- “Kontzeptua” atalean, automatikoki agertzen den testua bete behar da, eta, amaieran, inskribatu nahi den klubaren izena jarri behar da.

Adibidea: “Kirol Klub honetan izena emateko tasa (sartu klub berriaren izena): ....”.

2.- “Datu pertsonalak” eta “Helbidea” ataletan, tramitazioa egiten duen pertsona fisikoaren datuak sartu behar dira.

3.- Pantailan agertzen den zenbatekoa lege honek zehazten du: Nafarroako Foru Komunitateko administrazioaren eta haren erakunde autonomoen tasa eta prezio publikoei buruzko Foru Legeak; 2009. urterako 10,77 € da, eta ezin da aldatu.

4.- Inprimakia bete eta gero, “Bidali” botoia sakatu behar da ordainketa-gutuna sortzeko. Ondoren agertzen den pantailan, “Inprimatu” botoia sakatu behar da inprimakia paperean ateratzeko, eta edozein banku edo kutxatara joan behar da ordainketa egiteko.

5.- Kirol klubaren inskripzio-eskaera tramitatzeko, “espedienterako alea” aurkeztu behar da, bankuak edo kutxak zigilatua, gainerako dokumentazioarekin batera.